תמנע נלסון-לוי

תמנע נלסון-לוי (נולדה ב-7 ביולי 1994) היא ג'ודוקא ישראלית המתחרה בקטגוריית המשקל עד 57 ק"ג, אלופת אירופה (סופיה 2022) וזוכת מדליית ארד אירופית (קאזאן 2016, זאגרב 2024). נלסון-לוי מחזיקה במדליית ארד מאולימפיאדת טוקיו 2020 כחלק מנבחרת ישראל בקטגוריית הנבחרות המעורבות. נלסון-לוי היא בת להורים אמריקאים ציוניים שב-1985 עלו לישראל, שמואל ולורה, והתגוררו בשכונת קריית היובל שבירושלים. את דרכה בספורט החלה בג'ו ג'יטסו ואמנויות לחימה משולבות, וכאשר הייתה בת 13 עברה לג'ודו והתאמנה במועדון מיטב ירושלים. ב-10 באוקטובר 2015, נלסון-לוי זכתה במדליה המשמעותית הראשונה שלה בתחרות בינלאומית כאשר זכתה במדליית הארד בטורניר "European Open Lisbon". ב-21 באפריל 2016, נלסון-לוי השתתפה לראשונה באליפות אירופה שנערכה בקאזאן שברוסיה. בערב התחרות היא הייתה מדורגת במקום ה-83 בעולם וזכתה במדליית הארד בקטגוריית המשקל עד 57 ק"ג. בקרב הראשון היא ניצחה את אנה בורווסקה הפולנייה, בשמינית הגמר ניצחה את הדוויג קרקש ההונגרית וברבע הגמר הפסידה באיפון לנורה דג'קובה מקוסובו ונשרה לקרבות בית הניחומים שם היא גברה ביוקו על ויולה ווכטר הגרמנייה ועלתה לקרב על מדליית הארד. בקרב על המדליה נלסון-לוי פגשה את הלן רוסובו הצרפתייה, המדורגת שביעית בעולם. היא השיגה ניקוד וזארי מהיר ועברה לריתוק, ממנו הצליחה הצרפתייה להתחמק אחרי יוקו בלבד. בהתקפה שלאחר מכן נלסון-לוי השיגה וזארי נוסף ואיפון. במרץ 2017, נלסון-לוי השתתפה בגראנד סלאם באקו וזכתה במדליית הארד לאחר שניצחה באיפון את סווארה נישנבייבה הקזחית בקרב על המדליה. פחות מחודש לאחר מכן היא התחרתה בגראנד פרי אנטליה וזכתה במדליית הכסף. ברבע הגמר התמודדה מול סאנובר סולטנובה האוזבקית וניצחה לאחר שביצעה נעילת בריח והכניעה את יריבתה. בחצי הגמר ניצחה את בקי לייבסי הבריטית לאחר שהשיגה יוקו בניקוד זהב. בגמר היא פגשה את נורה דג'קובה מקוסובו וכדקה לסיום הקרב ספגה ניקוד יוקו שהספיק ליריבתה לנצח. באוקטובר 2017, היא התחרתה בגראנד פרי טשקנט וזכתה במדליית הכסף כאשר הגיעה עד לגמר בו הפסידה לאנה בורווסקה הפולנייה. ב-9 במרץ 2018 היא זכתה לראשונה בטורניר מהסבב העולמי כאשר השיגה את מדליית הזהב בגראנד פרי אגאדיר שבמרוקו לאחר שניצחה בגמר את קיה קייזר הסלובנית בניקוד יוקו. בסוף אותו חודש זכתה במדליית הארד בגראנד פרי טביליסי לאחר שניצחה את מרטינה לו ג'ודיצ'ה האיטלקייה בקרב על המדליה. באליפות אירופה 2018 שנערכה בתל אביב, נלסון-לוי התחרתה בקטגוריית המשקל עד 57 ק"ג והודחה בסיבוב השני. בסיבוב הראשון היא ניצחה בווזארי את ג’ובאנה רוגיץ’ הסרבית ובסיבוב השני הפסידה לסברינה פילצמוזר האוסטרית לאחר ריתוק מוצלח של האוסטרית. באוקטובר 2018, היא השתתפה בגראנד פרי קנקון והפסידה בשלב שמינית הגמר לקורינה קפריוריו הרומנייה אך דרך בית הניחומים הגיעה לקרב על מדליית הארד, שם ניצחה באיפון כחמישים שניות לסיום את סגנית אלופת העולם המכהנת נקודה סמיית' דייוויס הבריטית. ב-27 באוקטובר, היא זכתה במדליית ארד בגראנד סלאם אבו דאבי לאחר שניצחה בקרב על המדליה את ליאן צ'ן-לינג מטאיוואן. בגראנד פרי תל אביב 2019, נלסון-לוי זכתה במדליית הזהב. היא התחילה בשלב שמינית הגמר בו ניצחה באיפון תוך דקה ושתי שניות את אטרי ליפרטליאני הגיאורגית. ברבע הגמר היא ניצחה באיפון את איבלינה אילייבה הבולגרייה ובחצי הגמר היא ניצחה בווזארי את הלן רסובו הצרפתייה לאחר שהקרב נכנס לניקוד זהב. בגמר נלסון-לוי התמודדה מול דאריה מזצקאיה הרוסייה וניצחה בניקוד וזארי. ב-8 במרץ 2019, היא זכתה במדליית ארד בגראנד פרי מרקש לאחר שניצחה באיפון את אוטון פאביה הצרפתייה 16 שניות לסיום. ביולי היא זכתה במדליית ארד בגראנד פרי מונטריאול. בגראנד סלאם תל אביב 2021, נלסון-לוי זכתה במדליית הזהב. היא התחילה בשלב שמינית הגמר בו גברה בווזארי על אוזלם יילדיז הטורקייה בזמן ניקוד זהב. ברבע הגמר היא ניצחה באיפון את קאיה קייזר הסלובנית 50 שניות מפתיחת הקרב ובחצי הגמר היא ניצחה את אטרי ליפרטליאני הגיאורגית בשניות האחרונות של הקרב בזכות ניקוד וזארי. בגמר נלסון-לוי פגשה את שרה ליאוני סיזיק הצרפתייה וניצחה באיפון 18 שניות מהפתיחה לאחר תרגיל מוצלח. באולימפיאדת טוקיו 2020, נלסון-לוי זכתה במדליית ארד עם נבחרת ישראל בקטגוריית הנבחרות המעורבות. בתחרות האישית בקטגוריית המשקל עד 57 ק"ג, נלסון-לוי סיימה במקום השביעי. היא הגיעה לתחרות האולימפית מדורגת שביעית מבין המתחרות והחלה את דרכה בסיבוב השני בו ניצחה בעונשים את מאריצה פרישיץ' הסרבית לאחר יותר מעשר דקות של קרב ללא ניקוד. ברבע הגמר היא הפסידה בווזארי לצוקאסה יושידה היפנית ונשרה לקרבות בית הניחומים שם הפסידה באיפון למדורגת 12, קאיה קייזר הסלובנית. באליפות אירופה 2022 שנערכה בסופיה שבבולגריה, זכתה נלסון-לוי בתואר האירופי כאשר ניצחה בכל ארבעת קרבותיה. היא החלה את התחרות בסיבוב השני, בו ניצחה באיפון את תיאה טופולובץ הקרואטית לאחר תרגיל בריח שגרם ליריבתה להיכנע. ברבע הגמר היא ניצחה באיפון את ורה זמנובה הצ'כית לאחר 7 דקות של קרב ובחצי הגמר היא ניצחה בווזארי את פאולינה שטארקה הגרמנייה בתוך זמן ניקוד זהב. בגמר התמודדה נלסון-לוי מול סגנית האלופה האולימפית המכהנת, שרה-לאוני סיסיק הצרפתייה, וניצחה בווזארי לאחר תרגיל אוצ'י-מטה מוצלח שהטיל את יריבתה על צידה. בגרנד סלאם מונגוליה יוני 2022 זכתה במדליית ארד. באליפות העולם 2022 שנערכה בטשקנט, זכתה נלסון-לוי במדליית ארד עם נבחרת ישראל בתחרות הקבוצתית לאחר ניצחונות על נבחרות אוזבקיסטן, דרום קוריאה והולנד. בתחרות האישית בקטגוריית המשקל עד 57 ק"ג, סיימה במקום החמישי לאחר שהפסידה בקרב על מדליית הארד לג'סיקה קלימקייט הקנדית. בשנת 2023 זכתה בשתי מדליות מתחרויות בסבב העולמי; בפברואר היא זכתה במדליית ארד בגראנד סלאם תל אביב 2023 כשניצחה בקרב על המדליה את רפאלה סילבה מברזיל. בספטמבר היא זכתה במדליית ארד נוספת בגראנד סלאם באקו, דרך בית הניחומים, וניצחה בקרב על המדליה את הסרט בוזקורט מטורקיה. באליפות אירופה 2024, היא זכתה במדליית ארד; המדליה השלישית שלה באליפויות אירופה. לאחר שני ניצחונות בקרבות המוקדמים, הפסידה נלסון-לוי לדריה בילודיד האוקראינית ונשרה לקרבות בית הניחומים. לאחר ניצחון באיפון על זאיה באלהאוס מגרמניה, היא עלתה לקרב על המדליה בו התמודדה מול פאולינה שטארקה, גם מגרמניה, וניצחה בווזארי בזמן ניקוד זהב. משתתפת באולימפיאדת פריז (2024). נלסון-לוי לומדת לתואר ראשון בחינוך וחברה עם התמחות בספורט בקריה האקדמית אונו. מקור: המשחקים האולימפיים: טוקיו 2020 נבחרת מעורבת אליפות אירופה: קאזאן 2016 בקטגוריית המשקל עד 57 ק"ג סופיה 2022 בקטגוריית המשקל עד 57 ק"ג תחרויות מהסבב העולמי (מאסטרס, גראנד סלאם, גראנד פרי): גראנד סלאם באקו 2017 גראנד פרי אנטליה 2017 גראנד פרי טשקנט 2017 גראנד פרי אגאדיר 2018 גראנד פרי טביליסי 2018 גראנד פרי קנקון 2018 גראנד סלאם אבו דאבי 2018 גראנד פרי תל אביב 2019 גראנד פרי מרקש 2019 גראנד פרי מונטריאול 2019 גראנד סלאם בודפשט 2020 גראנד סלאם תל אביב 2021 גראנד סלאם תל אביב 2022 גראנד סלאם אנטליה 2022 גראנד סלאם אולן בטור 2022 גראנד סלאם בודפשט 2022 גראנד סלאם תל אביב 2023 גראנד סלאם באקו 2023 מדיה וקבצים בנושא תמנע נלסון-לוי בוויקישיתוף תמנע נלסון-לוי, ברשת החברתית פייסבוק תמנע נלסון-לוי, ברשת החברתית אינסטגרם תמנע נלסון-לוי, ברשת החברתית LinkedIn תמנע נלסון-לוי, באתר olympedia.org תמנע נלסון-לוי, באתר איגוד הג'ודו העולמי תמנע נלסון-לוי, באתר JudoInside.com תמנע נלסון-לוי, באתר הוועד האולימפי בישראל אורן אהרוני, תמנע נלסון-לוי: "אני באופוריה מטורפת, עברנו ימים לא פשוטים"; ראיון, באתר ynet, 1 באוגוסט 2021 עידו רקובסקי, לתמנע נלסון-לוי לא אכפת מהביקורת. היא רוצה עוד זהב, באתר הארץ, 16 בפברואר 2022 רז שכניק, "בעידן האינסטגרם, בנות צעירות חושבות שרזון זה הדבר הנכון. אני חושבת שזו טעות, כי בעיניי גוף נשי שרירי הוא משהו מהמם ויפה", באתר "ידיעות אחרונות", 6 במאי 2022 יאיר צוקר, ‏מדליית כסף לתמנע נלסון לוי באליפות אירופה הפתוחה בג'ודו, באתר דבר העובדים בארץ ישראל, 16 בדצמבר 2023 מידע על הג'ודוקא, באתר JudoInside https://www.jpost.com/israel-news/sports/tel-aviv-grand-slam-gold-medalist-timna-nelson-levy-living-her-best-life-660276 סתיו איפרגן, ‏‏תמנע נלסון-לוי בראיון: לא לוקחת את המקום של ג'רבי, באתר ספורט1, 26 באפריל 2018 אסי ממן, ‏מהילדות ברחוב המפחיד בירושלים למדליית זהב, באתר ONE‏, 26 בספטמבר 2022 מדהימה: ארד לתמנע נלסון לוי באליפות אירופה, באתר ONE‏, 21 באפריל 2016 שירי אלג'ם, ‏מדליית ארד לנלסון לוי בגראנד פרי קנקון, באתר ערוץ הספורט, 13 באוקטובר 2018 אורן אהרוני, גראנד סלאם ת"א: תמנע נלסון לוי זכתה במדליית הזהב, באתר ynet, 18 בפברואר 2021 איתמר קציר, מדליה שנייה בטוקיו 2020: נבחרת הג'ודו ניצחה את רוסיה וזכתה בארד, באתר הארץ, 31 ביולי 2021 "דקה אחר דקה: ג'ודו קבוצתי 31.7" - תקצירי הקרבות, 31 ביולי 2021, אתר ערוץ הספורט בן גולדפריינד, ‏לראשונה בקריירה: תמנע נלסון לוי זכתה באליפות אירופה בג'ודו, באתר ‏מאקו‏, 29 באפריל 2022 אליפות העולם בג'ודו 2022 - התחרות הקבוצתית, באתר איגוד הג'ודו העולמי סתיו איפרגן, גרנד סלאם ת"א: כסף לתמר מלכה, ארד לתמנע נלסון לוי, באתר ynet, 16 בפברואר 2023 עידו רקובסקי, אליפות אירופה בג'ודו: תמנע נלסון-לוי ותמר מלכה זכו במדליית הארד, באתר הארץ, 25 באפריל 2024 המשלחת הישראלית, באתר interactive.ynet.co.il (באנגלית) ברכות לתמנע נלסון לוי על זכייה במדליית ארד בתחרות גרנד סלאם תל אביב בג'ודו, הקריה האקדמית אונו